钦定古今图书集成/明伦汇编/皇极典/第300卷 > 夏〈明玉珍〉
## 钦定古今图书集成/明伦汇编/皇极典/第300卷 > 夏〈明玉珍〉

《明外史明玉珍传》：“玉珍，随州玉沙村人。身长八尺馀，
目重瞳子。徐寿辉起，玉珍与里中父老谋避兵。父老
曰：‘足下素刚直，傥能集壮勇，宗乡里，众所愿也’。乃团
结千馀人屯青山，推玉珍为屯长。及寿辉称帝，使人
招玉珍曰：‘来则共富贵，不来举兵屠之。玉珍引其众
降，以元帅守沔阳，与元将哈麻秃战湖中，飞矢中右’”
目，目遂眇。久之，玉珍率斗船五十艘，掠粮川峡间，将
引还。时元右丞完者都镇重庆，义兵元帅杨汉应募
至，欲杀之而并其军，不克。汉走出峡，遇玉珍，为言：“重
庆无重兵，而完者都与右丞哈麻秃不相能，若回船
出不意袭之，可取而有也。”玉珍意未决，部将戴寿直
前曰：“机不可失。”分船为二，半贮粮归沔阳，半因汉兵
攻重庆，不济则掠财物而还。玉珍从其策，竟走完者
都执哈麻秃以献。寿辉以玉珍为陇蜀行省右丞。已
而完者都自果州来，会平章朗革歹、参政赵资谋复
重庆，屯嘉定之大佛寺。玉珍遣义弟明二御之。明二
者，黄陂人，有智勇。玉珍宠爱之，使从己姓，或呼“明三奴。”其后复姓，名曰“万胜。二趋攻嘉定，相持半年不下。
玉珍乃亲率众围之，遣二以轻兵袭陷成都，虏朗革
歹及资妻子以归，朗革歹妻自沉于江，以资妻子徇
嘉定，招资降，资引弓射杀妻，又欲射其子，众以盾护
之乃免。俄城破，擒资及完者都、朗革歹归于重庆，馆
诸治平寺，欲使为已用。三人者执不可，乃斩于市，以
礼葬之，蜀人谓之‘三忠’”，于是诸郡县相次来附。居无
何，陈友谅弑其君寿辉而自立，玉珍曰：“与友谅俱臣
徐氏，顾悖逆如此。”命以兵塞瞿唐，绝不与通。立寿辉
庙于城南隅，岁时致祀。众推玉珍为陇蜀王。玉珍以
元进士刘桢为参谋，朝夕侍讲论。桢字维周，泸州人，
尝为大名路经历，弃官归家。玉珍之攻重庆也，道泸，
部将刘泽民曰：“是间有刘维周者，能文章政事，可大
任也。”玉珍往见之，与语大悦，即日延至舟中，尊礼备
至。玉珍称王之次年，桢屏人说曰：“西蜀形胜地，东有
瞿唐，北有剑阁，沃野千里。自遭青巾之虐，人物凋耗。
大王抚而有之，休养伤残之民，用贤治兵，可以立不
世业，当于此时称大号以系人心。”玉珍骇然曰：“此非
我敢望也。”桢曰：“大王所部皆四方之人，若谦让犹豫，
一旦将士思乡土，瓦解星散，大王孰与建国乎？”玉珍
犹不听。翌日，桢又言，玉珍乃谋于众，以明年春僭即
皇帝位于重庆，国号大夏，建元天统，立妻彭氏为皇
后，子昇为皇太子，效周制六卿，以戴寿为冢宰，万胜
为司马，张“文炳为司空，向大亨、莫仁寿为司寇，吴友
仁、邹兴为司徒，刘桢为宗伯，牟图南为翰林院承旨。”
“分蜀地为八道，更置府州县官名。”是岁，元至正二十
二年也。蜀兵视诸国为弱，胜兵不满万人。玉珍素无
远略，然性节俭，颇好文学，折节下士，“既即位，设国子
监以教公卿子弟，设提举司教授，所以教州县生徒，
建社稷宗庙，求雅乐，开进士科，定赋税额，以十分取
一为则。蜀人悉便安之”，皆刘桢为之谋也。其秋，廷试
进士，赐董重璧等及第、出身有差。又下诏除释、老二
氏教，然犹令民间持弥勒佛号，以己从寿辉起兵。寿
辉本倡言弥勒佛出世故也。其明年，出师攻云南，遣
胜由界首，兴由建昌，指挥李某由八番三道并进，邹、
李皆不至，唯胜抵云南，梁王孛罗走营金马山。又明
年，挟大理兵击胜，胜以孤军无继，引还重庆，复遣兴
取巴州。又明年，更六卿为中书省枢密院，以寿胜为
左右丞相，大亨、文炳知枢密院事，兴镇成都，友仁镇
保宁，仁寿镇夔关，皆平章事；窦英镇播州，姜玨镇夷
陵，皆参知政事；荆玉镇永宁，商希孟镇黔南，皆宣慰
使。是岁，遣胜取兴元，遣参政江俨通好于太祖。太祖
遣都事孙养浩报聘，遗《玉珍书》曰：“足下处西蜀，予处
江左，盖与汉季孙、刘相类。近者王保保以铁骑劲兵，
虎踞中原，其志殆不在曹操下，使有谋臣如攸、彧，猛
将如辽，郤予两人能高枕无忧乎？予与足下实唇齿
邦，愿以孙、刘相吞噬为鉴。”自后信使往返不绝。其冬，
蜀中星陨如雨。明年春，玉珍病革，召寿等谕曰：“西蜀
险固，若协力同心，左右嗣子，则可以自守。不然，后事
非我知所也。”遂卒。凡立五年，年三十六，子昇嗣。葬玉
珍于江水之北，号永昌陵，上庙号曰太祖。

昇既嗣位，改元开熙，尊母彭氏为皇太后，权同听政。
昇甫十岁，诸大臣皆粗暴不肯相下，而万胜与张文
炳有隙，密遣人杀文炳。文炳所善玉珍养子明昭出
入禁中，复矫彭氏旨，召胜缢杀之。胜开国功最多，死
不以罪，蜀人多怜之者。吴友仁自保宁移檄，以清君
侧为名，昇命戴寿讨之，友仁遗寿书曰：“不诛昭，则国
必不安，众必不服。昭朝诛，吾当夕至。”寿乃奏诛昭。友
仁入朝谢罪，于是诸大臣用事，而友仁尤专恣，国柄
旁落，天统之业衰矣。万胜既死，刘桢为右丞相，后三
年卒。是岁，昇遣使告哀于太祖，已又遣使入聘，太祖
亦遣侍御史蔡哲报之。昇嗣位之三年，是为明洪武
元年。太祖克元都，昇奉书称贺。其明年，太祖遣使求
大木昇，遂并献方物。帝赐玺书答之。其冬，遣平章杨
璟谕昇归朝，昇不能从。又明年，兴元守将以城迎降
于明师，吴友仁数往攻之，不克。是岁，明遣使假道征
云南，昇不奉诏。又明年，乃命征西将军汤和率副将
军廖永忠等，以舟师由瞿唐趋重庆，前将军傅友德
率副将军顾时等，以步骑由秦、陇趋成都伐夏。初，寿
言于昇曰：“以王保保、李思齐之强，犹莫能与明抗，况
吾蜀乎？一旦有警，计安出？”友仁曰：“不然，吾蜀襟山带
江，非中原比。莫若外假交好以缓敌，内修武事以示
备。”昇以为然，遣莫仁寿以铁索横断瞿唐峡口。至是，
又遣寿友仁、邹兴等益兵为助，遂北倚羊角山，南倚
南城砦，凿两崖石壁，引铁索为飞桥，用木板置炮，以
拒明师。和军不能进，又遣兵北守金牛隘。友德觇阶、
文无备，进破二州，又破绵州。寿乃留兴等守瞿唐，而
自与友仁还会向大亨之师以援汉州，数战皆大败。
寿、大亨走保成都，友仁走保保宁。会永忠亦破瞿唐
关，飞桥铁索皆烧断，兴中矢死，夏人皆溃，遂破夔州。

所过，势如破竹，不如早降，以活民命。”昇即遣使赍表
乞降，于是面缚衔璧，舆榇与母彭及官属降于军门。
和受璧、永忠解缚，承旨抚慰，下令诸将不得有所侵
扰。而寿、大亨亦以成都降于友德，悉送昇等京师。昇
既至，诏礼官议受降礼。礼臣奏言：“皇帝御奉天殿，明，
昇等俛伏待罪午门外，有司宣制赦，如孟昶降宋故
事。”帝曰：“昇幼弱，事由臣下，与孟昶异，宜免其伏地上
表待罪之仪。”是日，授昇爵归义侯，赐第京师。冬十月，
和等悉定川蜀诸县郡，执友仁于保宁，遂班师。寿、大
亨、仁寿皆凿舟自沈死。丁世贞者，文州守将也，友德
攻文州，据险力战，汪兴祖死焉。文州破，遁去。已，复以
兵破文州，杀朱显忠，友德击走之。夏亡，复集馀众攻
秦州，兵败，为其下所杀。友仁至京师，帝以其寇汉中，
首造《兵端》，令“明氏失国”，僇于市。明年，徙归义侯昇于
高丽。